แบงก์โน้ตส์
ภารกิจยังไม่จบ
19 ส.ค. 2554

ภารกิจยังไม่จบ
สื่อต่างชาติออกแรงเชียร์ “กรณ์ จาติกวณิช” ขุนคลังโลกปี 2010 ให้ไปชิงตำแหน่งผู้อำนวยการไอเอ็มเอฟ ทั้งที่เจ้าตัวออกปากเชียร์ รมว.คลังจากสิงคโปร์ให้เข้าชิงตำแหน่งนี้ในฐานะตัวแทนจากชาติเอเชีย




อยากไปไม่อยากไปไม่รู้ แต่สื่อระดับโลกอย่าง CNN ช่วง World Business ก็ขอสัมภาษณ์สดขุนคลังไทยในประเด็นนี้เผยแพร่ไปทั่วโลก
รมว.คลัง คงปลื้มใจที่ต่างชาติยกย่องและให้การเชื่อถือฝีมือการบริหารการเงินการคลัง แต่จะให้จากเมืองไทยไปชิงตำแหน่งนี้ ขุนคลังคงเซย์โน
คุณกรณ์ บอกว่า หลังจากทำงานที่กระทรวงการคลังมา 2 ปี มิชชันอิมพอสซิเบิล คือภารกิจที่คิดจะทำให้กับประเทศไทยยังไม่จบ ยังมีงานอีกหลายอย่างที่อยากทำ อาทิ แก้กฎหมายที่ดิน การแก้ไขช่องว่างคนรวยคนจน แก้ไขปัญหาปากท้องประชาชน
หาก ปชป.มีโอกาสได้กลับมาเป็นรัฐบาลอีกครั้ง ก็อยากกลับมานั่งเป็น รมว.คลังอีกครั้ง เพื่อทำงานที่ยังค้างอยู่ให้เสร็จน่ะตัวเอง